

REPUBLIKA HRVATSKA

OSNOVNA ŠKOLA EUGENA KVATERNIKA

ŠKOLSKA ULICA 4

10410 VELIKA GORICA

KLASA: 007-04/23-02/05

URBROJ: 238/31-17-01-23-02

Velika Gorica, 02. lipnja 2023. godine

**Z A P I S N I K**

s 22. elektroničke sjednice Školskog odbora Osnovne Škole Eugena Kvaternika održane 01. lipnja 2023. godine s početkom u 10:00 sati i završetkom u 18:00 sati.

Nazočni članovi:

1. **Irena Meštrović:** izabrani predstavnik od strane učitelja i stručnih suradnika
2. **Vid Vučak:** izabrani predstavnik od strane učitelja i stručnih suradnika;
3. **Mladen Panižić:** izabrani predstavnik od strane radničkog vijeća
4. **Sanja Šipušić Komar:** izabrani predstavnik od strane roditelja

Nenazočni članovi:

1. **Tomislav Brebrić** - izabrani predstavnik osnivača
2. **Rudolf Vujević**: izabrani predstavnik osnivača
3. **Leon Lukinić**: izabrani predstavnik osnivača

Prisutni:

Ravnateljica: Monika Brleković, Zapisničar: Marija Filip-tajnica

Predsjednica Školskog odbora je predložila sljedeći:

**D N E V N I R E D**

1. Verificiranje Zapisnika s 21.sjednice Školskoga odbora održane 14. travnja 2023. godine
2. Davanje prethodne suglasnosti ravnateljici Škole za zasnivanje radnog odnosa:

-UČITELJ/ICA HRVATSKOG JEZIKA - 1 izvršitelj, određeno puno radno vrijeme

1. Pravilnik o radu
2. Pitanja i prijedlozi

Utvrđuje se da je predloženi Dnevni red jednoglasno usvojen.

**Ad. 1**

Školski odbor je jednoglasno, bez rasprave, usvojio zapisnik s 21. elektroničke sjednice Školskoga odbora održane 14. travnja 2023. godine.

**Ad 2.**

**Ravnateljica škole traži suglasnost za zapošljavanje učitelja/ice hrvatskog jezika**

Na temelju članka 114 stavak 1. Zakona o odgoju i obrazovanju u osnovnoj i srednjoj školi,NN,broj:[87/08](https://www.zakon.hr/cms.htm?id=66), [86/09](https://www.zakon.hr/cms.htm?id=67), [92/10](https://www.zakon.hr/cms.htm?id=68), [105/10](https://www.zakon.hr/cms.htm?id=69), [90/11](https://www.zakon.hr/cms.htm?id=70), [5/12](https://www.zakon.hr/cms.htm?id=71), [16/12](https://www.zakon.hr/cms.htm?id=72), [86/12](https://www.zakon.hr/cms.htm?id=73), [126/12](https://www.zakon.hr/cms.htm?id=182), [94/13](https://www.zakon.hr/cms.htm?id=480), [152/14](https://www.zakon.hr/cms.htm?id=1671), [07/17](https://www.zakon.hr/cms.htm?id=17751), [68/18](https://www.zakon.hr/cms.htm?id=31279), [98/19](https://www.zakon.hr/cms.htm?id=40815), [64/20](https://www.zakon.hr/cms.htm?id=44620), 151/22) i članka 17. Pravilnika o zapošljavanju te procijeni i vrednovanju kandidata za zapošljavanje, tražim prethodnu suglasnost Školskog odbora za zasnivanje radnog odnosa s Emom Hiršman na poslovima učitelja/ice hrvatskog jezika na određeno puno radno vrijeme.

**Obrazloženje:**

Učiteljica hrvatskog jezika Matea Meštrović privremeno je odsutna. Zbog duže odsutnosti, potrebno je bilo raspisati natječaj. Na natječaj od 08. do 16. svibnja 2023. godine javile su se tri osobe. Jedna od kandidatkinja, Ivana Lazni je odmah odustala. Usmenoj provjeri pristupile se Mirjana Mijatović i Ema Hiršman. Povjerenstvo je predložilo zapošljavanje Eme Hiršman koja je imala veći broj bodova od Mirjane Mijatović. Prema navedenom ravnateljica traži suglasnost za zapošljavanje Eme Hiršman.

**Primjedbi nije bilo te je Školski odbor jednoglasno donio sljedeću:**

**Odluku**

**Školski odbor daje suglasnost ravnateljici škole Moniki Brleković za zasnivanje radnog odnosa s Emom Hiršman na određeno puno radno vrijeme.**

**Ad 3.**

Sukladno izmjenama Zakona o radu bilo je potrebno izmijeniti Pravilnik o radu OŠ Eugena Kvaternika.

**Primjedbi nije bilo te je Školski odbor jednoglasno donio sljedeću:**

**Odluku**

**Školski odbor daje suglasnost za donošenje Pravilnika o radu OŠ Eugena Kvaternika.**

**Ad .4**

Nije bilo.

Budući da nije bilo daljnjih prijedloga ni pitanja, sjednica je završena u 18:00 sati.

Zapisnik vodila: Predsjednica Školskog odbora:

Marija Filip Irena Meštrović